નવી દિલ્હી: ઉત્તર પ્રદેશ વિધાનસભાની ચૂંટણીના સંદર્ભમાં હવે નેતાઓ પોતાના સૂર બદલવા લાગ્યા છે. ભાજપ ભલે સતત એવો દાવો કરી રહ્યો હોય કે રામમંદિરને ચૂંટણી મુદ્દો બનાવવામાં આવશે નહીં, પરંતુ પક્ષના સાંસદ યોગી આદિત્યનાથે ઉત્તર પ્રદેશના બસ્તીમાં રામમંદિરને લઇને એક વિવાદી નિવેદન કર્યું છે. તેમણે પોતાના ભડકાઉ અને ઉશ્કેરણીજનક અંદાજમાં જણાવ્યું છે કે જ્યારે અયોધ્યામાં વિવાદી માળખું ધરાશાયી કરવામાં કોઇ રોકી શકયું નહીં તો પછી મંદિર બાંધતાં કોણ રોકી શકશે?